Jos Schmit

De Jean Joseph (Jos) Schmit, genannt Jupp, gebuer den 12. Februar 1947 zu Lellgen, a gestuerwen den 28. Oktober 2018 zu Ettelbréck, war e lëtzebuergesche Lycéesprofesser a Lokalpolitiker.Luxemburger Wort 2018-10-31, S. 61 (Doudesannonce. Annonce vum Willibrordus-Bauveräin. Annonce vun der Eechternoacher Kannerstuff).Kauthen 2018.

 De Professer 

No senger Primärschoul zu Lellgen a sengem Secondaire am Atheneum an am Dikrecher Kolléisch huet de Jos Schmit op de „Cours supérieurs“ zu Lëtzebuerg an op den Universitéite vun Nanzeg, Bonn an Tréier Sproochwëssenschaften (Däitsch a Franséisch) studéiert. 1972 huet hie seng Enseignantscarrière als Stagiaire am Iechternacher Kolléisch ugefaangen, wou hien 1978 seng definitiv Nominatioun als Professer krut a bis zu senger Pensioun am Joer 2007 als Professer respektiv spéiderhin als „professeur attaché à la direction“ bliwwen ass.Luxemburger Wort 2018-11-03, S. 63 (Annonce vum LCE. Annonce vum Lëtzebuerger Germanisteverband).

 De Politiker 

De Jos Schmit war en aktive Member vun der CSV, ënner anerem als laangjärege Bezierkssekretär vun der CSV Osten.Luxemburger Wort 2018-11-02, S. 44 (Annonce vun der CSV Osten. Annonce vun der Stad Iechternach, Annonce vum Office social). Am Oktober 1989 gouf hien op der CSV-Lëscht an den Iechternacher Gemengerot gewielt, deem hie vun 1990 bis 1995 als Schäffen a vun 2005 bis 2008 als Conseiller ugehéiert huet. De Jos Schmit war vun 1996 bis 2005 President vun der Verwaltungskommissioun vum Iechternacher Office social. Hie war President vun der A.s.b.l. Foyer de jour „Eechternoacher Kannerstuff“, déi hien als deemolege Schäffen 1991 an d'Liewe geruff huet.Schmit 2011. Um nationale Plang war hie President vun der „Entente des foyers de jour“.

Eng schéin Unerkennung vum Jos Schmit sengem Asaz am soziale Beräich war, datt den Iechternacher Gemengerot a senger Sëtzung vum 19. Februar 2018 d'Asbl Eechternoacher Kannerstuff als ee vun de Laureate fir de Bene-Meritus-Präis 2018 vun der Stad Iechternach designéiert huet.Gemeinderatssitzung vom 19.02.2018: Als Laureaten für die Auszeichnung „Bene Meritus 2018“ wurden bestätigt: Fanuc Europe Corporation, Eechternoacher Kannerstuff asbl und Herr Georges Calteux. Déi feierlech Iwwerreechung vum Präis war de 24. Abrëll 2018 am Trifolion. De Jos Schmit huet dobäi d'Asbl als President vertrueden an de Präis – e Certificat an eng Metallskulptur vum Michel Feinen – an Empfank geholl.Alain Muller: Einsatz und Initiativgeist werden von der Gemeinde belohnt. Bene Meritus Preis der Stadt Echternach 2018. Tageblatt 09.05.2018, Nr. 108, S. 39.

 D'Par an d'Sprangpressioun 

De Jos Schmit war méi wéi 40 Joer aktive Member vum Willibrordus-Bauveräin, wou hie sech virun allem ëm d'Organisatioun vun der Sprangpressioun gekëmmert huet. Zäitweis war hie Sekretär respektiv President vum Iechternacher Parrot.

 De Germanist 

Zesumme mat Kolleege wéi Germaine Goetzinger, Ronald Pierre, Jacques Wirion, Jos. Kohnen, Ernest Breuskin, Lucien Thill, Jeannot Schloesser, etc. war de Jos Schmit am Mee 1988 den Initiator vun der Grënnung vum Lëtzebuerger Germanisteverband (LGV), deen hien an deenen éischten 2 Joer als Grënnungspresident dirigéiert huet.In memoriam, Jos. Schmit.

 Literatur 

Kauthen, Pierre, 2018. Jos Schmit aus Echternach zum Gedenken. Luxemburger Wort 2018-12-04, S. 64.
Schmit, Jos., 2011. 20 Jahre Foyer de Jour «Eechernoacher Kannerstuff» a.s.b.l. In: 20 Jaouer Eechternoacher Kanner. Echternach, Eechernoacher Kannerstuff, S. 13-27.

Kategorie:Gebuer 1947
Kategorie:Gestuerwen 2018
Kategorie:Germanisten
Kategorie:Lëtzebuergesch Lycéesprofesseren